Ο **Ηρόδοτος Νικολαΐδης** (Άγιος Δημητριανός, 1913 - Πάφος, 1998) ήταν Ελληνοκύπριος πολιτικός. Σπούδασε ιατρική με ειδικότητα στην ακτινολογία και εργάστηκε ως ακτινολόγος.

Το 1954 κατετάγη στις τάξεις της Εθνικής Οργάνωσης Κυπρίων Αγωνιστών και αποτέλεσε ηγετικό της στέλεχος. Στις 12 Νοεμβρίου 1955 συνελήφθη από τις δυνάμεις ασφαλείας, φυλακίσθηκε χωρίς δίκη στα κρατητήρια Κοκκινοτρεμιθιάς με αριθμό DP 127. Κρατήθηκε στα κρατητήρια Κοκκινοτρεμιθιάς 1,5 με 2 χρόνια και κατόπιν μετεφέρθηκε στα κρατητήρια Πύλας και κρατήθηκε για περίπου 1 χρόνο. Τέλος μετεφέρθηκε εκ νέου στην Κοκκινοτρεμυθιά και παρέμεινε μέχρι τον Ιανουάριο του 1959. Άρχισε απεργία πείνας στις 2 Ιανουαρίου 1959 κατόπιν εγγράφου προειδοποιήσεως του Διευθυντού Ιατρικών Υπηρεσιών και του Άγγλου Κυβερνήτη της Κύπρου. Στις 9 Ιανουαρίου απελευθερώθηκε από τα κρατητήρια. Στην είσοδο της πόλεως Κτήματος τον υποδέχθηκε ο Παφιακός λαός, όπου συνοδευόμενος μετέβη στην εκκλησία του Αγίου Κενδέου, όπου έγινε δοξολογία και μετά τον προσφώνησε ο Αρχιμανδρίτης και ο μαθητής Γυμνασίου Πάφου, Κύπρος Χρυσοστομίδης. Τον Φεβρουάριο του 1959 προσκλήθηκε στο Λονδίνο από τον Μακάριο ως Εθναρχικός Σύμβουλος, με όλους τους άλλους εκπροσώπους του Κυπριακού λαού για την υπογραφή των Συμφωνιών Ζυρίχης-Λονδίνου. 

Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Πάφου με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις Βουλευτικές εκλογές του 1970 ως ανεξάρτητος για την Β΄ Κοινοβουλευτική Περίοδο.

Ομιλούσε, πέρα από την ελληνική, την αγγλική γλώσσα.

Διετέλεσε βουλευτής στην Εκλογική Περιφέρεια Πάφου.

O Δρ. Κύπρος Νικολαΐδης, θεμελιωτής της εμβρυϊκής ιατρικής, είναι γιος του Ηρόδοτου Νικολαΐδη.

Παραπομπές
----------

1. ↑  ΕΝΘΕΤΟ ΤΗΣ ΕΦΗΜΕΡΙΔΑΣ ΣΗΜΕΡΙΝΗΣ, 22 ΝΟΕΜΒΡΙΟΥ 1992, σελ. 8
2. 1 2 3 4  «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 172. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
3. ↑  «Announcements». *www.nemitsasfoundation.org*. Ανακτήθηκε στις 12 Αυγούστου 2022. [*νεκρός σύνδεσμος*]
4. ↑  ΕΚΔΟΣΗ, ΛΕΥΚΩΜΑ (1989). *ΛΕΥΚΩΜΑ ΚΡΑΤΗΤΗΡΙΩΝ ΚΑΙ ΠΟΛΙΤΙΚΩΝ ΚΡΑΤΟΥΜΕΝΩΝ ΕΟΚΑ 1955-1959*. ΛΕΥΚΩΣΙΑ: ΣΥΝΔΕΣΜΟΣ ΠΟΛΙΤΙΚΩΝ ΚΡΑΤΟΥΜΕΝΩΝ ΕΟΚΑ 1955-1959. σελ. 119, 163.
5. ↑  «Announcements». *www.nemitsasfoundation.org*. Ανακτήθηκε στις 12 Αυγούστου 2022. [*νεκρός σύνδεσμος*]
6. ↑  ΑΝΑΣΤΑΣΙΑΔΗΣ, ΛΑΚΗΣ (2016). *ΚΥΠΡΙΩΝ ΙΑΤΡΩΝ ΕΡΓΑ - Η ΙΑΤΡΙΚΗ ΣΤΗΝ ΚΥΠΡΟ 1950-2015*. ΛΕΥΚΩΣΙΑ: ΕΚΔΟΣΕΙΣ ΕΝ ΤΥΠΟΙΣ. σελ. 268, 269, 338, 799. ISBN 978-9963-251-19-3.
7. ↑  ΕΦΗΜΕΡΙΔΑ ΕΛΕΥΘΕΡΙΑ, 10 ΙΑΝΟΥΑΡΙΟΥ 1959
8. ↑  «Εκλογές 31ης Ιουλίου 1960». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.
9. ↑  «Εκλογές 5ης Ιουλίου 1970». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.
10. ↑  «Kypros Nicolaides» (στα αγγλικά). *Wikipedia*. 2022-06-17. .

Πηγές
-----

* «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 172. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.